ufal/npfl147 huggingface dataset:
# Kuora žltookrajová
Kuora žltookrajová (Cuora flavomarginata) je korytnačka z čeľade Bataguridae. Patrí medzi sladkovodné korytnačky a jej meno, C. flavomarginata, súvisí so schopnosťou posunúť plastrón na okraj karapaxu, čo je umožnené väzmi, ktoré spájajú karapax a plastrón.

## Opis
Má vysoko klenutý pancier. Karapax a plastrón má tmavo hnedej farby, okrem krémovo žltého pruhu na stavovcovom kýle. Okraj plastrónu je ľahko svetlejšie pigmentovaný kvôli okrajovým štítkom. Končatiny majú hnedú farbu. Horná časť hlavy je svetlo zelená, po stranách hlavy je žltá široká linka začínajúca za okom. Pokožka na hlave a medzi končatinami má svetlejšiu ružovú farbu. Na predných končatinách majú päť pazúrov, na zadných štyri.
Rozlíšiť samca od samice je obťažné. Samce majú väčší chvost, ktorý má takmer trojuholníkový tvar.

## Potrava
Patrí medzi všežravce. Živí sa dážďovkami, slimákmi, drobnými rybkami, ale aj ovocím a zeleninou. Listovú zeleninu ignoruje. V júni sú jej hlavnou korisťou bezstavovce, larvy a slimáky.

## Reprodukcia
Tento druh sa krížil s Mauremys japonica v zajatí, a s Geoemyda japonica v zajatí i vo voľnej prírode.

## Výskyt
Nachádza sa v strednej Číne (Chu-nan, Che-nan, An-chuej, Chu-pej, Čchung-čching, východnej S’-čchuan, Če-ťiang a provincii Ťiang-su) spravidla po odvodnení rieky Jang-c’-ťiang. Žije tiež v Taiwane a v Japonsku, konkrétne na ostrovoch Rjúkju, Ishigaki a Iriomote.

## Iné projekty
- Commons ponúka multimediálne súbory na tému Kuora žltookrajová
# Hipodrom Vincennes
Hipodrom Vincennes je dostihová dráha nachádzajúca sa v Paríži v 12. obvode, v Bois de Vincennes, ktorá bola slávnostne otvorená v marci 1863. Areál sa nachádza na pozemku s rozlohou 42 hektárov a obsahuje dve dráhy o dĺžkach 1 975 m a 1 325 m.

## História
Dostihová dráha vo Vincenne, bola vytvorená v roku 1863 a určená na prekážkové dostihy, bola do značnej miery zničená počas vojny v roku 1870. V roku 1879 bola kompletne prestavaná a potom hostila prvé klusácke dostihy. Dráha vo Vincennes je dnes lídrom a predovšetkým jej slávna Prix d'Amérique, je medzinárodná. Kompletná rekonštrukcia a redizajn dostihovej dráhy, ktorá sa uskutočnila v roku 1976, z nej urobili jedno z najmodernejších a najfunkčnejších miest pre profesionálov a verejnosť, nadšených pre dostihy, ktoré sa tam konajú. Každý rok sa napočíta viac ako 750 000 vstupov na dostihovú dráhu. Okrem dvoch dráh a exteriérových a interiérových tribún bola inštalovaná obrovská obrazovka s rozlohou 118 m², unikát v Európe a vnútorná video sieť. Súčasťou areálu sú aj reštauračné a relaxačné priestory, ktoré príjmu okolo 2000 návštevníkov.

## Galéria
- Reštaurácia
- Mapa komplexu


## Iné projekty
- Commons ponúka multimediálne súbory na tému Hipodrom Vincennes
# NGC 4405
Súradnice:  12h 26m 07s; 16° 10′ 52″
NGC 4405 je galaxia v súhvezdí Vlasy Bereniky, ktorú objavil britsko-nemecký astronóm William Herschel 21. marca 1784.
Jej zdanlivá hviezdna veľkosť je 12,2.
# La Colombe (Loir-et-Cher)
La Colombe je francúzska obec, ktorá sa nachádza v departemente Loir-et-Cher, v regióne Centre-Val de Loire.

## Poloha
Obec má rozlohu 18,36 km². Najvyšší bod je položený 153 m n. m. a najnižší bod 118 m n. m.

## Obyvateľstvo
Počet obyvateľov obce je 205 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# NGC 6843
Súradnice:  19h 56m 06s; 12° 09′ 52″
NGC 6843 je otvorená hviezdokopa v súhvezdí Orol, ktorú objavil anglický astronóm John Herschel 29. júla 1829.
# Slováci v Rakúsku
Počet Slovákov v Rakúsku sa odhaduje na 10 000. Z toho 70% žije v hlavnom meste Viedni. 
Zvyšných približne 3 000 Slovákov žije v ostatných rakúskych mestách a posledné zvyšky (najmä Záhorákov) v dedinách na Moravskom poli (v roku 1935 tam bolo ešte 18 obcí, v ktorých tvorili 5 až 12% obyvateľov) - išlo napríklad o obce Dürnkrut, Drösing (slov. Streženice), Waltersdorf an der March (slov. Prílep), Hohenau (slov. Cahnov), Rabensburg (slov. Havranohrad), Marchegg, Jedenspeigen, Angern (slov. Congr) a inde. Do súčasnosti sa takmer úplne asimilovali. V posledných rokoch sa však Slováci do prihraničných oblastí vracajú, čo sa viaže najmä na migráciu do zázemia Bratislavy. Veľa Slovákov žije napríklad v obciach Kittsee (Kopčany), Berg, Wolfsthal (Vlčindol) či v meste Hainburg. Mnoho z nich tu však nemá nahlásený trvalý pobyt. 
| Nemecký názov            | Slovenský názov | Česi, Moravania a Slováci (1910) | % (1910) |
| ------------------------ | --------------- | -------------------------------- | -------- |
| Dürnkrut                 | Kruta           | 112                              | 6,61     |
| Drösing                  | Streženice      | 50                               | 3,65     |
| Waltersdorf an der March | Prílep          | 6                                | 1,24     |
| Hohenau                  | Cahnov          | 234                              | 6,26     |
| Rabensburg               | Havranohrad     | 630                              | 33,55    |
| Marchegg                 | Marchek         | 63                               | 2,24     |
| Jedenspeigen             | Nidršpelk       | 0                                | 0,00     |
| Angern                   | Congr           | 160                              | 13,27    |
# Odessa (Texas)
Odessa je americké mesto v Ector County v západnom Texase. Bolo založené v roku 1881. Je najdôležitejším mestom a sídlom aglomerácie Odessa, Texas Metropolitan Statistical Area, ktorá zahŕňa celú Ector County. Táto aglomerácia je súčasťou väčšej aglomerácie Midland–Odessa, Texas Combined Statistical Area, ktorá má približne 270 000 obyvateľov.
V meste sa nachádzajú tri univerzity, University of Texas of the Permian Basin, Texas Tech University Health Sciences Center, a Odessa College. Mesto má aj vlastný symfonický orchester.
Hoci ekonomika je stále založená na ťažbe ropy, boli podniknuté kroky smerom k diverzifikácii zdrojov. V meste je nový priemyselný park, kde pôsobia spoločnosti ako Family Dollar Corporation a Telvista. Coca Cola postavila nové distribučné centrum v roku 2007. Bolo postavených a stavia sa viacero hotelov. V novembri 2007 bol podpísaný kontrakt s firmou, ktorá tu bude vyrábať súčiastky pre helikoptéry.

## Iné projekty
- Commons ponúka multimediálne súbory na tému Odessa (Texas)
# Adresový priestor
Adresový priestor je súbor všetkých adries (virtuálnych i fyzických), ktoré je schopný procesor sprístupniť. Jeho veľkosť je daná šírkou adresovej zbernice a registrov procesora.
# 1636

## Udalosti
- 8. september – v anglickej kolónii Massachusetts bola založená Harvard University
- 22. december – korunovácia Ferdinanda III. Habsburského za cisára
- Juraj Tranovský vydal prvú zbierku evanjelických duchovných piesní v češtine Cithara sanctorum (Citara svätých)
- začala sa prestavba Bratislavského hradu na ranobarokové sídlo


## Narodenia
- 2. júl – Daniel Speer, slovenský hudobný skladateľ, interpret, spisovateľ a pedagóg († 1707)
- 1. november – Nicolas Boileau, francúzsky filozof a literárny kritik († 1711)


## Úmrtia
- 19. september – František z Ditrichštejna, katolícky olomoucký biskup a politik, hlavný radca štyroch habsburských panovníkov (* 1570)
- Michał Sędziwój, poľský alchymista, filozof a doktor (* 1566)
# Posuvný pohyb
Posuvný pohyb (iné názvy: translačný pohyb, translácia, postupný pohyb, posunutie) je taký pohyb tuhého telesa, pri ktorom všetky body telesa konajú pohyb po rovnakých, iba navzájom posunutých trajektóriach.
Rýchlosti jednotlivých bodov telesa sú pri posuvnom pohybe rovnaké, preto sa dá skúmaním posuvného pohybu prejsť na skúmanie pohybu jediného z bodov, najčastejšie ťažiska. Kinetická energia Ek tuhého telesa pri posuvnom pohybe: 
{\displaystyle E_{k}={\frac {1}{2}}\cdot m\cdot v^{2}}, kde 
- m je hmotnosť celého telesa
- v je rýchlosť telesa.
# Majstrovstvá Európy v halovom pozemnom hokeji mužov 2008
Majstrovstvá Európy v halovom pozemnom hokeji mužov 2008 boli 13. majstrovstvá Európy mužov v halovom pozemnom hokeji. Bolo to najvyššie kontinentálne podujatie EHF mužov v halovom pozemnom hokeji v roku 2008. Konalo sa od 18. – 20. januára 2008 v Jekaterinburgu, v Rusku, za účasti 8 tímov. Rusko získalo svoju prvú medailu (zlatú) na tomto podujatí.

## Kvalifikované tímy
| Hostiteľ (postup z II. divízie HME 2006) | Rusko                                               |
| Majster HME 2006                         | Nemecko                                             |
| Tímy na 2. až 6.mieste z HME 2006        | Poľsko · Španielsko · Švajčiarsko · Rakúsko · Česko |
| Postupujúce tímy z II. divízie HME 2006  | Taliansko                                           |


## Výsledky

### Stretnutie o 3. miesto
| 20. január 2008 | Rakúsko | 3 : 0 | Španielsko |  |

|  |  | (1 : 0) |


### Finále
| 20. január 2008 | Rusko | 3 : 2 | Nemecko |  |

|  |  | (1 : 2) |


## Konečné poradie tímov
| Poradie | Družstvo    | Status                         |
| ------- | ----------- | ------------------------------ |
| 1.      | Rusko       |                                |
| 2.      | Nemecko     |                                |
| 3.      | Rakúsko     |                                |
| 4.      | Španielsko  |                                |
| 5.      | Taliansko   |                                |
| 6.      | Česko       |                                |
| 7.      | Švajčiarsko | zostup do II. divízie HME 2010 |
| 8.      | Poľsko      | zostup do II. divízie HME 2010 |
# Lesk minerálu
Lesk minerálu je jedna z fyzikálnych vlastností minerálov. Závisí všeobecne od spôsobu odrazu a lomu svetla aj od kvality povrchu minerálu. 
Možno rozlíšiť dva hlavné typy - kovový a nekovový lesk. Minerál nemusí mať vždy rovnaký druh lesku. Určiť rozdiel medzi kovovým a nekovovým leskom nie je vždy jednoduché, preto sa lesk v sporných prípadoch môže určiť ako polokovový.
- kovový lesk: majú rudné minerály (pyrit, galenit), ktoré sa lesknú ako kovy a majú silnú odrazovú mohutnosť pre svetlo
- nekovový lesk: má niekoľko medzistupňov
  - diamantový lesk: veľmi silný, majú ho minerály s vysokým indexom lomu
  - sklený lesk: majú mnohé jednoduché minerály, ktoré sú v prírode najviac rozšírené
  - mastný, resp. matný lesk: majú minerály s nízkou odrazovou mohutnosťou
  - hodvábny lesk: majú minerály s jemnovláknitými agregátmi, napr azbest
  - perleťový lesk: majú jemnovrstvičkovité minerály alebo dokonale štiepateľné minerály, ako napr. sľudy
# Saint-Pair
Saint-Pair je francúzska obec, ktorá sa nachádza v departemente Calvados, v regióne Dolná Normandia.

## Poloha
Obec má rozlohu 3,28 km². Najvyšší bod je položený 43 m n. m. a najnižší bod 3 m n. m.

## Obyvateľstvo
Počet obyvateľov obce je 240 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
# Hviezda typu A hlavnej postupnosti
Hviezda typu A hlavnej postupnosti (A V) je hviezda (spaľujúca vodík) hlavnej postupnosti spektrálnej klasifikácie A a svietivosti triedy V. Tieto hviezdy majú spektrum so silnou vodíkovou spektrálnou čiarou. Ich hmotnosť sa pohybuje od 1,4 do 2,1 násobku hmotnosti Slnka a povrchová teplota medzi 7600 a 10000 K. Medzi takéto hviezdy patria napríklad Sírius a Vega.
# Red Faction
Red Faction je počítačová hra z roku 2001 vyvinutá firmou Volition Inc. a zároveň predstavuje prvý diel série hier s podobným názvom, ktoré boli vyvinuté neskôr (Red Faction II, Red Faction: Guerilla a Red Faction: Armageddon).
Red Faction je klasickou 3D strieľačkou z pohľadu prvej osoby. Rozdiel oproti iným, podobným hrám je v tom, že hra používa Geo-Mod Engine, ktorý umožňuje ničiť aj samotné prostredie (múry, budovy, skaly) v hre, čo jej dodáva nový rozmer.

## Príbeh
Dej hry sa odohráva vo fiktívnej budúcnosti v roku 2070 na Marse. Nerastné suroviny na Zemi sa míňajú a ľudstvo v záujme prežitia musí ťažiť suroviny aj mimo Zeme. Ťažbu na Marse riadi banská spoločnosť Ultor Corporation, ktorá zle zaobchádza s baníkmi a keď sa v komplexoch začne šíriť neznáme ochorenie nazvané jednoducho "The Plague", tak v baniach vypukne vzbura, ktoré vedie k povstaniu baníkov proti bezpečnostným zložkám spoločnosti Ultor. Hlavnou postavou je baník menom Parker, ktorý pôvodne prišiel na Mars začať nový život, ale chtiac nechtiac bol vtiahnutý do vzbury a stal sa jednou z hlavných postáv povstania. Parker postupne na základe príkazov vedenia hnutia Red Faction plní úlohy, ktoré majú viesť k porážke spoločnosti Ultor.
# La Malinche (žena)
La Malinche (iné názvy Malintzin, Doña Marina, pejoratívne La Chingada) (* asi 1496/1501, Coatzacoalcos – † asi 1529/1551, Mexiko) bola domorodkyňa z Mexického zálivu, ktorá sprevádzala Hernanda Cortésa pri dobýjaní dnešného Mexika. Údajne bola veľmi krásna a inteligentná.
Narodila sa na juhovýchode Mexika v rodine bohatého obchodníka. Po jeho smrti sa jej matka opäť vydala, a keď sa jej z nového manželstva narodil syn, mladú Máriu vyhlásila za mŕtvu. V skutočnosti ju kupci predali do otroctva. Ako otrokyňu ju Cortésovi pri jeho výprave do Aztéckej ríše darovali tabaskánski náčelníci. Španieli jej dali meno Marina. Po čase sa dokonale naučila po španielsky a bola veľkou pomocou počas celej výpravy. Cortéz si toho bol vedomý a ustanovil ju za svoju hlavnú tlmočníčku, neskôr sekretárku. Nakoniec sa stala jeho milenkou a porodila mu syna Martina, jedného z prvých mesticov.

## Iné projekty
- Commons ponúka multimediálne súbory na tému La Malinche (žena)
# Surselva (región)
Región Surselva (nem. Region Surselva) je jedným z 11 regiónov kantónu Graubünden vo Švajčiarsku, ktoré vznikli v dôsledku územnej reformy k 1. januáru 2016.
Zahŕňa najmä údolie Predného Rýna a okolité doliny. Ide o rozlohou najväčší okres v Graubündene.

## Zoznam obcí
| Znak              | Názov obce        | Počet obyvateľov (31. 12. 2022) | Rozloha (km²) | Hustota obyvateľstva (obyv./km²) |
| ----------------- | ----------------- | ------------------------------- | ------------- | -------------------------------- |
| Breil/Brigels     | Breil/Brigels     | 1719                            | 96,58         | 18                               |
| Disentis/Mustér   | Disentis/Mustér   | 2009                            | 90,99         | 22                               |
| Falera            | Falera            | 637                             | 22,36         | 28                               |
| Ilanz/Glion       | Ilanz/Glion       | 4969                            | 133,48        | 37                               |
| Laax              | Laax              | 2001                            | 31,71         | 63                               |
| Lumnezia          | Lumnezia          | 2029                            | 165,48        | 12                               |
| Medel (Lucmagn)   | Medel             | 332                             | 136,22        | 2                                |
| Obersaxen Mundaun | Obersaxen Mundaun | 1138                            | 70,36         | 16                               |
| Safiental         | Safiental         | 952                             | 151,42        | 6                                |
| Sagogn            | Sagogn            | 755                             | 6,92          | 109                              |
| Schluein          | Schluein          | 597                             | 4,79          | 125                              |
| Sumvitg           | Sumvitg           | 1082                            | 101,88        | 11                               |
| Trun              | Trun              | 1152                            | 51,90         | 22                               |
| Tujetsch          | Tujetsch          | 1180                            | 133,91        | 9                                |
| Vals              | Vals              | 955                             | 175,56        | 5                                |
| Celkom (15)       | Celkom (15)       | 21 507                          | 1373,56       | 16                               |
# Jana Kapustová
Jana Kapustová (* 11. august 1983, Žilina) je slovenská reprezentantka v ľadovom hokeji, účastníčka Zimných olympijských hier 2010 vo Vancouveri. Je členkou kádra, ktorý tréner Miroslav Karafiát definitívne nominoval na majstrovstvá sveta 2011 vo Švajčiarsku..
V sezóne 2008/09 prestúpila do ruského profesionálneho klubu HK Tornado Moskovská oblasť (so sídlom v meste Dmitrov), v ktorom pôsobila do päť sezón. V sezóne 2009/10 tam hrala spolu s ďalšou slovenskou reprezentantkou Petrou Pravlíkovou. Keďže po skončení sezóny tento ruský klub zmluvu s Pravlíkovou nepredĺžil, Jana Kapustová tam zostala v sezóne 2010/11 opäť jedinou Slovenkou. V roku 2013 otehotnela a prerušila kariéru.[chýba zdroj]

## Pôsobenie v Rusku

### Úspechy
- 2008/09: majsterka Ruska
- 2009/10: víťazka Európskeho pohára majstrov a strieborná v ruskej lige
- 2010/11: majsterka Ruska
- 2011/12: víťazka Európskeho pohára majstrov a majsterka Ruska
- 2012/13: víťazka Európskeho pohára majstrov a majsterka Ruska


### Bilancia gólov a asistencií podľa sezón
| Sezóna  | Zápasy | Góly | Asist. | Body |
| ------- | ------ | ---- | ------ | ---- |
| 2008/09 | 15     | 8    | 7      | 15   |
| 2009/10 | 20     | 16   | 26     | 42   |
| 2010/11 | 30     | 27   | 48     | 75   |
| 2011/12 | 21     | 19   | 28     | 47   |
| 2012/13 | 42     | 45   | 45     | 90   |
| Spolu   | 128    | 115  | 154    | 269  |
# Kendú
Kendú (maldiv. ކެންދޫ‎) je jeden z obývaných ostrovov na atole Bá na Maldivách. Počet obyvateľov je 1 048 (jún 2006), dĺžka ostrova 575 m, šírka 350 m. Vzdialenosť od hlavného mesta Male je 133,23 km.
# Prostredná Solisková štrbina
Prostredná Solisková štrbina (poľ. Pośrednia Soliskowa Ławka) je malá štrbina v Soliskovom hrebeni, medzi Soliskovými hrbmi, presnejšie medzi Malým Soliskovým hrbom a Zadnou Soliskovou vežou) vo Vysokých Tatrách.

## Prvé výstupy
Počas prechodu Soliskového hrebeňa Karol Englisch a Pavol Spitzkopf st. 19. júla 1903. V zime pri prechode hrebeňa Adam Karpiński a Stefan Osiecki 12. apríla 1925.

## Turistika
Do sedla nevedie turistická značka.
# Karbovanec
Karbovanec (po ukrajinsky: Карбованець) bola peňažná jednotka Ukrajiny do roku 1996 a tiež ukrajinský názov sovietskeho rubľa. Názov vznikol na ukrajinskom území a pravdepodobne je odvodený z názvu primitívneho spôsobu klčovania (vysekávania) (po ukrajinsky: карбувати) rýh do prútika alebo z rýh na niektorých rubľových minciach (po ukrajinsky: карб).

## Galéria
- Líce ukrajinského karbovanca hodnoty 1 milión z roku 1996.
- Rub ukrajinského karbovanca hodnoty 1 milión z roku 1996.
- Rub ukrajinského karbovanca hodnoty 2 milióny z roku 1996.
- Rub ukrajinského karbovanca hodnoty 2 milióny z roku 1996.
# Publilius Syrus
Publilius Syrus (1. storočie pred Kr.) bol rímsky autor mimov a výrokov. 
Narodil sa v Sýrii, odkiaľ bol privedený do Ríma ako otrok. Jeho duchaplnosť a vtip mu vyslúžili prepustenie. Publius potom pôsobil v hereckej skupine pre ktorú písal jednoduché hry a sám v nich vystupoval. Jeho divadelná spoločnosť sa zúčastnila aj hier, ktoré v roku 46 pred Kr. usporiadal Gaius Iulius Caesar. Za svoj výstup tu získal Publilius Syrus ocenenie od samotného Caesara.
Z Publiliovho diela sa zachovala iba zbierka výrokov (Sententiae) v jambickom a trochejskom metre. Každé ponaučenie pozostáva z jedného verša, pričom jednotlivé verše sú usporiadané abecedne podľa počiatočného písmena výroku. Rozsiahle dielo nie je pravdepodobne celé autentické. Obsahuje výroky iných slávnych autorít, napríklad Senecu, ale aj ďalších, málo známych anonymných básnikov. Počet pravých Publiliových výrokov bol stanovený na 700 poučení. Medzi nimi je i známy výrok: Iudex damnatur ubi nocens absolvitur (Sudca je sám odsúdený, keď je vinník oslobodený).

## Iné projekty
- Wikicitáty ponúkajú citáty   od alebo o Publilius Syrus
# John Kerry
John Forbes Kerry (* 11. december 1943, Aurora, Colorado, USA) je bývalý americký minister zahraničných vecí a senátor za štát Massachusetts. 
V roku 2004 neúspešne kandidoval na úrad prezidenta ako kandidát Demokratickej strany. Porazil ho prezident USA George W. Bush.
Do roku 2013 bol senátor za štát Massachusetts. V roku 2013 ho Barack Obama vybral za ministra zahraničných vecí (Secretary of State). Vo funkcii pôsobil do roku 2017.
Koncom novembra 2020 zvolený prezident Joe Biden oznámil, že Kerry bude v jeho kabinete zastávať špeciálnym vyslancom pre boj proti klimatickej zmene. V apríli 2016 práve Kerry za Spojené štáty podpísal Parížsku dohodu. Špeciálny vyslanec bude po prvý krát členom Rady pre národnú bezpečnosť. Kerry bude podliehať priamo prezidentovi.

## Iné projekty
- Commons ponúka multimediálne súbory na tému John Kerry
# Národný park Serranía de Chiribiquete
Národný park Serranía de Chiribiquete je rozsiahle chránené územie v Kolumbii. Nachádza sa na území departementov Guaviare a Caquetá. Je najväčším kolumbijským národným parkom, jeho rozloha je po rozšírení v roku 2013 celkom 27 853 km². Rozprestiera sa v povodí riek Apaporis a Japurá. Priemerná ročná teplota je 24° C, nadmorská výška sa pohybuje od 200 do 1 000 metrov. 
Tunajšie vysoká biodiverzita súvisí s lokalizáciou parku - severne od parku sa rozlieha oblasť Orinoquía, južne Amazonská nížina, západne Východné Kordillery, východne Guyanská vysočina, čo z parku robí jedinečný biogeografický priestor pre prirodzenú evolúciu a interakciu medzi druhmi spojenými s týmito rôznymi bioregiónmi. Na území parku boli nájdené maľby jaskynného maliarstva.
V roku 2018 podpísal kolumbijský prezident Juan Manuel Santos rozšírenie národného parku o 15 000 km2, vznikol tak najväčší tropický národný park sveta, ktorý je s celkovou rozlohou presahujúcou 4,3 milióna hektárov rozľahlejší než Holandsko. Od roku 2018 je národný park tiež zapísaný na zozname svetového dedičstva UNESCO.

## Galéria
- mapa parku


## Iné projekty
- Commons ponúka multimediálne súbory na tému Národný park Serranía de Chiribiquete
# Échirolles-Est
Échirolles-Est je francúzsky kantón v obvode Grenoble v departemente Isère v regióne Rhône-Alpes. Tvoria ho 2 obce.

## Obce kantónu
- Bresson
- Échirolles (východná časť)
# Tarantula (hmlovina)
Súradnice:  05h 38m 43s; -69° 06′ 03″
Hmlovina Tarantula alebo NGC 2070, prípadne 30 Doradus je oblasť H II v súhvezdí Mečiar a v severovýchodnej časti Veľkého Magellanovho mraku, je to najjasnejší objekt v tejto galaxii. Názov dostala pre svoj vzhľad, pripomína pavúka tarantulu. Je taká rozsiahla, že keby sa nachádzala tak ďaleko ako známa hmlovina Orión, tak by pokrývala na nebeskej sfére plochu približne veľkosť 60 mesačných splnov.
Najskôr bola kategorizovaná ako hviezda, že ide o hmlovinu určil francúzsky astronóm Nicolas Louis de Lacaille. V tejto hmlovine sa nachádza, okrem iných, veľmi mladá hviezdokopa R136. V roku 1987 dorazilo na Zem z Tarantuly svetlo supernovy SN 1987A.

## Hviezdokopa R136
V hmlovine Tarantula sa okrem iného nachádza aj veľmi mladá hviezdokopa R136. V roku 2001 v nej objavili astronómovia Philip Massey, Laura R. Penny a Julia Vukovich hviezdu, ktorá bola v tej dobe považovaná za najväčšiu známu vo vesmíre. Táto hviezda spektrálnej triedy O3 je jedna zo zložiek spektroskopickej a zákrytovej dvojhviezdy R136-38. Pomocou spektrografu umiestenom na Hubbleovom vesmírnom ďalekohlade boli presne namerané parametre vzájomného obehu zložiek tejto dvojhviezdy a z nich následne bola presne určená aj ich hmotnosť. Hmotnosť väčšej hviezdy v tomto páru je 56,9 ± 0,6 M☉, jej priemer je asi 2x väčší ako priemer Slnka (t. j. asi 12,6×106 km), jej povrchová teplota 50 000 K. Slabšia zložka tejto dvojhviezdy je hviezda spektrálnej triedy O6 s priemerom 6,4 slnečných priemerov a teplotou 42 000 K. Obežná doba je tri dni a deväť hodín.

## Galéria
- Centrálna časť hmloviny Taratula. Mozaika 15 snímok z Hubblovho vesmírneho ďalekohľadu (NASA/ESA)
- Hmlovina zachytená Vesmírnym ďalekohľadom Jamesa Webba
- Tarantula na snímke z Európskeho južného observatória.
- Fragment hmloviny Tarantula na zábere z Hubblovho vesmírneho teleskopu


## Iné projekty
- Commons ponúka multimediálne súbory na tému Tarantula (hmlovina)
# Unbipentium
Unbipentium je dočasný názov zatiaľ neobjaveného chemického prvku s chemickou značkou Ubp a protónovým číslom 125.
Predpokladá sa, že jeho elektrónová konfigurácia je [Og] 8s2 5g5.
# Chenereilles (Haute-Loire)
Chenereilles je francúzska obec, ktorá sa nachádza v departemente Haute-Loire, v regióne Auvergne-Rhône-Alpes.

## Poloha
Obec má rozlohu 14,42 km². Najvyšší bod je položený 956 m n. m. a najnižší bod 806 m n. m.

## Obyvateľstvo
Počet obyvateľov obce je 312 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Le Bouscat
Le Bouscat je francúzske mesto, ktoré sa nachádza v departemente Gironde, v regióne Akvitánsko.

## Poloha
Mesto má rozlohu 5,28 km². Najvyšší bod je položený 27 m n. m. a najnižší bod 2 m n. m.

## Obyvateľstvo
Počet obyvateľov je 23 075 (2011).
Nasledujúci graf zobrazuje vývoj počtu obyvateľov v meste.
Zdroje: INSEE

## Partnerské mestá
- Arnstadt, Nemecko, 1995[4]
# 13. Medzinárodný filmový festival Cinematik 2018
13. medzinárodný filmový festival Cinematik 2018 sa konal v Piešťanoch v dňoch 11.-16. septembra 2018. Hlavnú cenu pre najlepší európsky film roka získala snímka Studená vojna Pawla Pawlikowského.

## O festivale
Cinematik 2018 priniesol najlepšie európske filmy natočené za roky 2017 a 2018. Organizátori propagovali "nešťastný" 13. ročník s čiernou mačkou prebiehajúcou cez cestu na plagátoch aj v zvučke.
Otvárací ceremoniál za účasti predstaviteľov štátu, diplomatických misií a miestnej samosprávy bol spojený s premiérou nórskeho filmu Čo len ľudia povedia, ďalším vrcholom podujatia bola celosvetová premiéra nového slovenského filmu Pivnica režiséra Igora Voloshina.

## Sekcie

### Súťažné sekcie
- Meeting Point Europe
  - Climax, réžia Gaspar Noé
  - Dogman, réžia Matteo Garrone
  - Hrozná matka (Sashishi deda), réžia Ana Urushadze
  - Leto, réžia Kirill Serebrennikov
  - Muž, ktorý zabil Dona Quijota (The Man Who Killed Don Qixote), réžia Terry Gilliam
  - Náklad (Teret), réžia Ognjen Glavonić
  - Striedavá starostlivosť (Jusqu'à la garde), réžia Xavier Legrand
  - Studená vojna (Zimna wojna), réžia Pawel Pawlikowski
  - Šťastný Lazzaro (Lazzaro felice), réžia Alice Rohrwacher

- Cinematik.doc
  - Inde, réžia Juraj Nvota, Marian Urban
  - Mečiar, réžia Tereza Nvotová
  - Niečo naviac, réžia Palo Kadlečík, Martin Šenc
  - Posledný autoportrét, réžia Marek Kuboš
  - Prípad Kalmus, réžia Adam Hanuljak
  - Smutné jazyky, réžia Anna Grusková
  - Vábenie výšok, réžia Pavol Barabáš
  - Válek, réžia Patrik Lančarič


### Nesúťažné sekcie
- Bažant Kinematograf
- Cinematik Electric
- Cinematik Jr. - detské filmy
- Čo dom dal
- Eye on Films
- Juraj Herz
- Kinema Choice
- Kino Kúpele
- Nórsko pod lupou
- Rešpekt Joachim Trier
- Za hranicou kultu: Krutá ľúbosť
- Zvláštne uvedenie


## Ocenené snímky

### Meeting Point Europe Award
- Studená vojna, réžia Pawel Pawlikowski


### Cinematik.doc
- Prípad Kalmus, réžia Adam Hanuljak


### Cena primátora mesta Piešťany
- Posledný autoportrét, réžia Marek Kuboš


### Cena divákov Audience Award
- Studená vojna, réžia Pawel Pawlikowski
# Saint-Chély-d’Apcher
Saint-Chély-d’Apcher je francúzska obec, ktorá sa nachádza v departemente Lozère, v regióne Languedoc-Roussillon.

## Poloha
Obec má rozlohu 28,26 km². Najvyšší bod je položený 1 126 m n. m. a najnižší bod 935 m n. m.

## Obyvateľstvo
Počet obyvateľov obce je 4 255 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Ševčenkove
Ševčenkove (ukr. Шевче́нкове) je dedina v Izmajilskom rajóne v Odeskej oblasti na Ukrajine. Má rozlohu 6,37 km² a žije tu 5 625 obyvateľov (podľa sčítania z roku 2001).

## Iné projekty
- Commons ponúka multimediálne súbory na tému Ševčenkove
# Saint-Barthélemy-de-Séchilienne
Saint-Barthélemy-de-Séchilienne je francúzska obec, ktorá sa nachádza v departemente Isère, v regióne Rhône-Alpes.

## Poloha
Obec má rozlohu 12,1 km². Najvyšší bod je položený 1 925 m n. m. a najnižší bod 301 m n. m.

## Obyvateľstvo
Počet obyvateľov obce je 479 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Baleix
Baleix je francúzska obec, ktorá sa nachádza v departemente Pyrénées-Atlantiques, v regióne Akvitánsko.

## Poloha
Obec má rozlohu 6,47 km². Najvyšší bod je položený 354 m n. m. a najnižší bod 225 m n. m.

## Obyvateľstvo
Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Saint-Pierre-Brouck
Saint-Pierre-Brouck je francúzska obec, ktorá sa nachádza v departemente Nord, v regióne Nord-Pas-de-Calais.

## Poloha
Obec má rozlohu 8,86 km². Najvyšší bod je položený 5 m n. m. a najnižší bod 1 m n. m.

## Obyvateľstvo
Počet obyvateľov obce je 1 017 (2011).
Nasledujúci graf zobrazuje vývoj počtu obyvateľov v obci.
Zdroje: INSEE

## Iné projekty
- Commons ponúka multimediálne súbory na tému Saint-Pierre-Brouck

| Portal | Francúzsky portál |
# Jozef Karvaš (pedagóg)
Jozef Karvaš (* 12. september 1905, Kalinčiakovo, dnes časť Levíc  –  † 30. apríl 1982, Banská Bystrica) bol slovenský vlastivedný pracovník a pedagóg.

## Rodina
- otec: Viktor Karvaš
- matka: Mária rod. Gregorová
- syn: Jozef Karvaš, džezový hudobník, trubkár, aranžér


## Životopis
Študoval na gymnáziu v Skalici, 1924-1928 na Filozofickej fakulte UK v Bratislave, 1928-1929 na KU v Prahe, 1940 PhDr. V roku 1929-1939 profesor na Obchodnej akadémii v Nitre, 1939-1945 jej riaditeľ, 1945-1959 profesor Obchodnej akadémie, 1959- 1970 pracovník Parku kultúry a oddychu v Banskej Bystrici.
Zaoberal sa najmä históriou a archeológiou, kustód múzea v Nitre, neskôr jeho správca, v roku 1947-1951 vedúci Mestskej knižnice v Banskej Bystrici, mestský archivár. 
Funkcionár športových klubov, autor článkov a štúdií v odborných časopisoch.

## Dielo
- Nitra - kolíska kresťanskej kultúry a dávnej slávy Slovenska, Praha-Bratislava, 1938
- Cechový život na Slovensku a v Tekovsku, Banská Bystrica, 1940
- Banská Bystrica a okolie, Bratislava, 1952
# NGC 4043
Súradnice:  12h 02m 23s; 04° 19′ 48″
NGC 4043 je galaxia v súhvezdí Panna, ktorú objavil anglický astronóm John Herschel 9. apríla 1828.
Jej zdanlivá hviezdna veľkosť je 13,6.
# Floressas
Floressas je francúzska obec, ktorá sa nachádza v departemente Lot, v regióne Midi-Pyrénées.

## Poloha
Obec má rozlohu 13,84 km². Najvyšší bod je položený 286 m n. m. a najnižší bod 95 m n. m.

## Obyvateľstvo
Počet obyvateľov obce je 159 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Live at Hammersmith Odeon
Live at Hammersmith Odeon je piaty koncertný album skupiny Black Sabbath.Album bol nahratý v roku 1981 počas Mob Rules Tour. Skladby „Country Girl“ a „Slipping Away“ vychádzajú prvýkrát na oficiálnej nahrávke. Z tohto albumu bolo vyrobených iba 5000 kusov. Posledný kus sa predal 1. mája. Tento album je najpredávanejší album v 9 ročnej histórii Rhino Handmade.

## Zoznam skladieb
1. „E5150“ - 01:19
2. „Neon Knights“ - 04:37
3. „N.I.B.“ - 05:16
4. „Children of the Sea“ - 06:07
5. „Country Girl“ - 03:53
6. „Black Sabbath“ - 08:24
7. „War Pigs“ - 07:40
8. „Slipping Away“ - 03:18
9. „Iron Man“ - 07:05
10. „The Mob Rules“ - 03:33
11. „Heaven and Hell“ - 14:24
12. „Paranoid“ - 03:21
13. „Voodoo“ - 05:44
14. „Children of the Grave“ - 05:03


## Zostava
- Ronnie James Dio - spev
- Tony Iommi - sólová gitara
- Geezer Butler - basgitara
- Vinny Appice - bicie
- Geoff Nicholls - klávesy
# Campistrous
Campistrous je francúzska obec, ktorá sa nachádza v departemente Hautes-Pyrénées, v regióne Midi-Pyrénées.

## Poloha
Obec má rozlohu 10,12 km². Najvyšší bod je položený 615 m n. m. a najnižší bod 435 m n. m.

## Obyvateľstvo
Počet obyvateľov obce je 295 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Reaktívna psychóza
Reaktívna psychóza je psychóza, ktorá vzniká predovšetkým ako reakcia na vonkajšie psychosociálne faktory. Príčina vzniku reaktívnych psychóz je rôzna.
# Jana Novotná
Jana Novotná (* 2. október 1968, Brno – † 19. november 2017 ) bola česká profesionálna tenistka. Aktívne hrala v rokoch 1987 – 1999. Počas svojej kariéry vyhrala 24 turnajov WTA v dvojhre a 76 turnajov vo štvorhre.

## Iné projekty
- Commons ponúka multimediálne súbory na tému Jana Novotná
# Guanidínium chlorid
Guanidínium chlorid (niekedy guanidíniumchlorid či guanidínium-chlorid), často skracovaný na GdmCl, GdnHCL alebo GuHCl, je chlorovodíková soľ guanidínu. Vzniká zmiešaním guanidínu s roztokom kyseliny chlorovodíkovej. Guanidíniový katión, guanidínium, vzniká protonáciou guanidínu.

## Štruktúra
Guanidínium chlorid kryštalizuje v rombickej priestorovej grupe Pbca. Jeho kryštálová štruktúra pozostáva zo siete guanidíniových katiónov a chloridových aniónov prepojených väzbami N–H···Cl.

## Kyslosť
Guanidínium chlorid je veľmi slabá kyselina, ktorej pKa je 13,6. To znamená, že veľmi ťažko štiepi vodíkový katión, pretože má kompletne delokalizovaný kladný náboj na troch dusíkových atómoch (a častočne na uhlíkovom atóme). Vďaka rezonančným štruktúram je guanidínium veľmi stabilný katión:
Niektoré silné zásady ho však dokážu deprotonovať, napríklad hydroxid sodný:
{\displaystyle {\ce {C(NH2)3+ + OH- <=>> HNC(NH2)2 + H2O}}}
Rovnováha nie je úplne posunutá doprava, pretože rozdiel medzi kyslosťou guanidínia a vody nie je veľký (približné hodnoty pKa sú 13,6 a 15,7).
Úplná deprotonácia je možná s veľmi silnými zásadami, ako je lítium diizopropylamid:
{\displaystyle {\ce {C(NH2)3+Cl- + Li+N(C3H7)2- -> HNC(NH2)2 + HN(C3H7)2 + LiCl}}}

## Použitie v denaturácii proteínov
Guanidínium chlorid je silný chaotrop a jeden z najsilnejších denaturantov používaných v štúdiách skladania bielkovín. Bielkoviny pri vysokých koncentráciách guanidínium chloridu (používa sa typicky 6 M) strácajú svoju prirodzenú štruktúru a vznikajú z nich náhodne zmotané reťazce, takže nemajú žiadny náznak vyššej štruktúry. Pri milimolárnych koncentráciách in vivo však bolo ukázané, že guanidínium chlorid "lieči" kvasinkové bunky, v ktorých sú prítomné prióny (teda bunky ukazujúce prión-pozitívny fenotyp sa premenia na prión-negatívny fenotyp). Je to kvôli inhibícii Hsp104 šaperón proteínu, o ktorom je známe, že hrá dôležitú úlohu vo fragmentácii a propagácii tvorby priónových vláken.

## Historický výskum
Prví, ktorý študovali guanidínium chlorid, vyzerajú byť Petrunkin a Petrunkin (1927, 1928), ktorí ho používali na naviazanie na želatínu na zmes tepelne denaturovaných bielkovín z extraktu z mozgu. Greenstein (1938, 1939) však evidentne ako prvý objavil silné denaturačné schopnosti guanidínium halogenidov a tiokyanátov v závislosti na ich koncentrácií po uvoľnení sulfhydrylových skupín v ovalbumíne a niekoľkých ďalších bielkovinách.

## Medicínske použitie
Existuje evidencia, že guanidínium chlorid znižuje symptómy oslabenia svalov a rýchlej únavy spojené s Eaton-Lambertovým syndrómom. Nie je však indikovaný v liečbe myasthenie gravis. Evdentne pôsobí tak, že po nervovom impulze zvyšuje uvoľnenie acetylcholínu. Takisto vyzerá, že znižuje rýchlosť depolarizácie a repolarizácie membrán svalových buniek. Počiatočná dávka je zvyčajne medzi 10 a 15 mg/kg telesnej váhy na deň v troch alebo štyroch dávkach. Táto dávka môže byť postupne zvýšená až na 35 mg/kg telesnej váhy alebo až kým sa neobjavia vedľajšie účinky. Medzi vedľajšie účinky patrí zvýšená peristaltika a hnačka. Guanidín však môže potlačiť fungovanie kostnej drene, evidentne podľa veľkosti dávky.
# Aincourt
Aincourt je francúzska obec, ktorá sa nachádza v departemente Val-d’Oise, v regióne Île-de-France.

## Poloha
Obec má rozlohu 10,03 km². Najvyšší bod je položený 201 m n. m. a najnižší bod 107 m n. m.

## Obyvateľstvo
Počet obyvateľov obce je 967 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Kraj (Fínsko)
Kraj (fín. maakunta) je vo Fínsku administratívna jednotka. Fínsko je zložené z 19 krajov. 
- Etelä-Karjala (Južná Karélia)
- Päijät-Häme
- Kanta-Häme
- Uusimaa
- Kymenlaakso
- Etelä-Pohjanmaa (Južná Pohjanmaa)
- Pohjanmaa
- Pirkanmaa
- Satakunta
- Keski-Pohjanmaa (Stredná Pohjanmaa)
- Keski-Suomi (Stredné Fínsko)
- Varsinais-Suomi (Vlastné Fínsko)
- Pohjois-Karjala (Severná Karélia)
- Pohjois-Savo (Severné Savo)
- Etelä-Savo (Južné Savo)
- Pohjois-Pohjanmaa (Severná Pohjanmaa)
- Kainuu
- Laponsko
- Ålandy


## Iné projekty
- Commons ponúka multimediálne súbory na tému Kraj (Fínsko)

| Portal | Fínsky portál |
# Choroby oka a jeho adnexov (MKCH-10)
VII. kapitola - CHOROBY OKA A JEHO ADNEXOV (MKCH-10, H00 - H59)
Obsahuje tieto skupiny položiek
| Kódy      | Popis                                                                |
| --------- | -------------------------------------------------------------------- |
| H00 - H06 | Choroby mihalníc, slzných orgánov a očnice                           |
| H10 - H13 | Choroby spojovky                                                     |
| H15 - H22 | Choroby bielka, rohovky, dúhovky a vráskovca                         |
| H25 - H28 | Choroby šošovky                                                      |
| H30 - H36 | Choroby cievovky a sietnice                                          |
| H40 - H42 | Glaukóm - zelený zákal                                               |
| H43 - H45 | Choroby sklovca a očnej gule                                         |
| H46 - H48 | Choroby zrakového nervu a zrakových dráh                             |
| H49 - H52 | Poruchy očných svalov, binokulárnych pohybov, akomodácie a refrakcie |
| H53 - H54 | Poruchy videnia a slepota                                            |
| H55 - H59 | Iné choroby oka a očných adnexov                                     |




Nezahŕňa:
- daktoré choroby vznikajúce v perinatálnej perióde (P00 - P96)
- infekčné a parazitárne choroby (A00 - B99)
- komplikácie ťarchavosti, pôrodu a popôrodia (O00 - O99)
- kongenitálne chyby, deformácie a chromozómové anomálie (Q00 - Q99)
- choroby žliaz s vnútorným vylučovaním, výživy a premeny látok (E00 - E90)
- poranenia, otravy a daktoré iné následky vonkajších príčin (S00 - T98)
- nádory (C00 - D48)
- subjektívne a objektívne príznaky, abnormálne klinické a laboratórne nálezy nezatriedené inde (R00 - R99)
# Glukogénna aminokyselina
Glukogénna aminokyselina je aminokyselina, ktorú je možné premeniť na glukózu pomocou glukoneogenézy. Oproti tomu sa ketogénne aminokyseliny na glukózu premeniť nemôžu a tak sú v prípade potreby premieňané na ketolátky.
Produkcia glukózy z glukogénnych aminokyselín pozostáva z premeny týchto aminokyselín na alfa-ketokyseliny a následne cez intermediáty citrátového cyklu až na glukózu. Oba tieto procesy prebiehajú v pečeni. Tento mechanizmus dominuje počas katabolýzy, jeho aktivita narastá podľa vážnosti pôstenia a hladovania (čím dlhšie trvajú, tým silnejšia je katabolýza).

## Metabolizmus
Glukogénne aminokyseliny sa premieňajú na pyruvát, acetylkoenzým A alebo pomocou anaplerotických reakcií na intermediáty citrátového cyklu. Tieto intermediáty sú potom premieňané na oxalacetát a následne pomocou glukoneogenézy na glukózu. 
U ľudí patria medzi glukogénne aminokyseliny:
- Alanín – transamináciou vzniká pyruvát
- Arginín
- Asparagín – premena na aspartát a následne oxalacetát
- Kyselina asparágová – transamináciou vzniká oxalacetát
- Cysteín
- Kyselina glutámová – transamináciou vzniká 2-oxoglutarát
- Glutamín – premena na glutamát a následne 2-oxoglutarát
- Glycín
- Histidín
- Metionín
- Prolín
- Serín
- Valín

Aminokyseliny, ktoré sú glukogénne a ketogénne zároveň (mnemotechnická pomôcka „FITTT“):
- Fenylalanín – premena na tyrozín a následne fumarát
- Izoleucín
- Treonín
- Tryptofán
- Tyrozín – po otvorení cyklu sa postupne rozkladá na fumarát a acetoacetát

Len leucín a lyzín nie sú glukogénne aminokyseliny (sú to len ketogénne aminokyseliny).
# Ski Klub Bratislava
Ski Klub Bratislava bol hokejový klub na Slovensku, existoval v rokoch 1926 až 1937. Bol založený 24. februára 1924 z iniciatívy a za finančnej podpory inžiniera V. Ždímala. O jeho založenie sa zaslúžil aj zakladateľ I. ČsŠK Bratislava A. Máša-Balík. Klubovou farbou bola oranžová. Majstrom Slovenska sa stal v roku 1930. Roku 1937 bol Ski Klub Bratislava pre nedostatok finančných prostriedkov zrušený a väčšina členov prešla do VŠ Bratislava.
# Saint-Saire
Saint-Saire je francúzska obec, ktorá sa nachádza v departemente Seine-Maritime, v regióne Horná Normandia.

## Poloha
Obec má rozlohu 13,32 km². Najvyšší bod je položený 193 m n. m. a najnižší bod 88 m n. m.

## Obyvateľstvo
Počet obyvateľov obce je 633 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Konárniky
Konárniky (lat. Madreporarida, Scleractinida, Scleractinia) sú rad šesťlúčových koralovcov. 
Je to početná skupina koralov tvoriacich agregácie. Žijú v malých hĺbkach a mnohé sú významným činiteľom pri tvorbe hornín (vápenca). Medzi zástupcov radu patra napr.: koral hubovitý (Fungia fungitas), koral mozgovitý (Diploria cerebriformis), Madrepora eurystoma, typický atolotvorný druh.

## Iné projekty
- Commons ponúka multimediálne súbory na tému Konárniky
- Wikidruhy ponúkajú informácie na tému Konárniky
# Samuel Ivanka
Samuel Ivanka de Draskócz et Jordánfölde (* 22. november 1761, Necpaly – † 1842, pravdepodobne Belá (dnes súčasťou obce Belá-Dulice)) bol necpalský rektor.
Samuel Ivanka bol synom Pavla Ivanku a Zuzany, rod. Tomkovej. Študoval v Kežmarku, kde sa naučil veľmi dobre latinsky a nemecky, maďarsky sa naučil v národnom latinsko-uhorskom inštitúte v Necpaloch (gymnázium, lýceum). V rokoch 1779 až 1785 pôsobil v Ondrášovej na Liptove ako učiteľ a nasledujúce minimálne 3 roky bol domácim učiteľom detí Gašpara Kubínyiho a Zuzany Vatay vo Vlachoch a Východnej. Navštevoval s nimi vychýrenú školu v Kežmarku, kde v tej dobe pôsobil Adam Podkonický. Určitý čas pravdepodobne učil aj v Rožňave, kde sa zoznámil s dcérou rektora rožňavskej školy, Ondreja Farkaša, Zuzanou, s ktorou sa neskôr zosobášil. Od roku 1791 pôsobil v Necpaloch ako rektor. Samuel Ivanka počas svojho života nazhromaždil množstvo rukopisov a listín. Na sklonku svojho života predal časť týchto rukopisov do antikvariátu. Ostatné neskôr od jeho vdovy odkúpil František Kubovič – mošovský kazateľ. Z rukopisov sa 14 objemných zväzkov neskôr objavilo v Sedmohradskom múzeu v Kluži (Rumunsko).
# NGC 6950
Súradnice:  20h 41m 05s; 16° 37′ 20″
NGC 6950 je otvorená hviezdokopa v súhvezdí Delfín, ktorú objavil britsko-nemecký astronóm William Herschel 15. októbra 1784.
# La Chapelle-sur-Oreuse
La Chapelle-sur-Oreuse je francúzska obec, ktorá sa nachádza v departemente Yonne, v regióne Burgundsko.

## Poloha
Obec má rozlohu 17,92 km². Najvyšší bod je položený 185 m n. m. a najnižší bod 66 m n. m.

## Obyvateľstvo
Počet obyvateľov obce je 558 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Rottweil (krajinský okres)
Rottweil (nem. Landkreis Rottweil) je krajinský okres uprostred spolkovej krajiny Bádensko-Württembersko v Nemecku. Tento okres susedí (zo severu v smere hodinových ručičiek) s okresmi Freudenstadt, Zollernalb, Tuttlingen, Schwarzwald-Baar a Ortenau.

## Geografia
Okres sčasti pokrývajú pohoria Schwarzwald (Čierny les) a Švábska Jura (Schwäbische Alb).

## Obyvateľstvo
Vývoj počtu obyvateľstva okresu Rottweil od roku 1973:
| Rok               | Obyvateľov |
| ----------------- | ---------- |
| 31. december 1973 | 131 555    |
| 31. december 1975 | 129 074    |
| 31. december 1980 | 127 567    |
| 31. december 1985 | 125 797    |
| 27. máj 1987      | 126 796    |

| Rok               | Obyvateľov |
| ----------------- | ---------- |
| 31. december 1990 | 133 059    |
| 31. december 1995 | 138 944    |
| 31. december 2000 | 140 873    |
| 31. december 2005 | 142 148    |
| 30. jún 2006      | 141 970    |


## Mestá a obce
| Mestá                                                                                      | Obce                                                                                                          |                                                                                                             |
| ------------------------------------------------------------------------------------------ | ------------------------------------------------------------------------------------------------------------- | ----------------------------------------------------------------------------------------------------------- |
| 1. Dornhan 2. Oberndorf am Neckar 3. Rottweil 4. Schiltach 5. Schramberg 6. Sulz am Neckar | 1. Aichhalden 2. Bösingen 3. Deißlingen 4. Dietingen 5. Dunningen 6. Epfendorf 7. Eschbronn 8. Fluorn-Winzeln | 1. Hardt 2. Lauterbach 3. Schenkenzell 4. Villingendorf 5. Vöhringen 6. Wellendingen 7. Zimmern ob Rottweil |
# NGC 3250
Súradnice:  10h 26m 32s; -39° 56′ 37″
NGC 3250 je galaxia v súhvezdí Výveva, ktorú objavil anglický astronóm John Herschel 1. februára 1835.
Jej zdanlivá hviezdna veľkosť je 11,2.
# Vladimir Grigorievič Šuchov
Vladimir Grigorievič Šuchov (* 28. august 1853 – † 2. február 1939) bol ruský architekt, poverený stavbou budovy GUM.
Stavba tohoto obchodu, nazývaného GUM (Štátny univerzálny obchod), sa začala v roku 1883 na nariadenie cára Alexandra III. Projektom boli poverení ruskí architekti Alexandr Nikolajevič Pomeraznev a Vladimir Grigorievič Šuchov. Budova bola postavená v neoklasickom štýle spájajúcom v sebe elementy ruskej stredovekej architektúry a nových konštrukčných prvkov, akými sú oceľová kostra a sklenená strecha.

## Iné projekty
- Commons ponúka multimediálne súbory na tému Vladimir Grigorievič Šuchov
# Beaulandais
Beaulandais je francúzska obec, ktorá sa nachádza v departemente Orne, v regióne Dolná Normandia.

## Poloha
Obec má rozlohu 8,57 km². Najvyšší bod je položený 179 m n. m. a najnižší bod 113 m n. m.

## Obyvateľstvo
Počet obyvateľov obce je 154 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pavlína Jíšová
Pavlína Jíšová (* 21. september 1962, České Budějovice) je česká folková a country speváčka.
Pavlína Jíšová absolvovala Pedagogickú fakultu (odbor český jazyk, hudobná výchova) v Českých Budějoviciach.
Získala so skupinou SEM TAM dvakrát Portu v Plzni. Neskôr spievala vo folkovej formácii Žalman a spol. s ktorou nahrala dva albumy. Spievala aj v skupine Minnesengři. V zostave Žalman a spol. pôsobila Pavlína do roku 1990, kedy kapelu opustila kvôli materským povinnostiam. Pavlína Jíšová spievala 12 rokov (1991-2002) v legendárnej folkovej skupine Nezmaři. Šesťkrát za sebou dostala ocenenie Speváčka roka od časopisu Folk & Country. V roku 2002 založila vlastnú skupinu CS Band, (Skratka CS, keďže dvaja hudobníci sú z Česka (Pavel Malina, Pavel Plánka) a dvaja zo Slovenska (Juraj Figura, Peter Szabados). Od roku 2007 má skupina názov Pavlína Jíšová a přátelé. Mnohokrát je titulovaná českými médiami ako prvá dámu českého folku.

## Diskografia

### Albumy
- 1993 - Někdo jiný než jsem já
- 1995 - Druhá Tráva s Pavlínou Jíšovou
- 1998 - Pavlína Jíšová - CD extra
- 2001 - Láska je nádech
- 2003 - V proutěném křesle
- 2007 - Andělé jsou s námi
- 2009 - Blázen tančí dál